Հրամանատարի համառ ու տքնաջան աշխատանքն իր պտուղները տվեց։ Ամուր կարգապահություն հաստատվեց ջոկատում։ Ամենօրյա պարապմունքների շնորհիվ ջոկատը դառնում էր ավելի մարտունակ։ Նորակոչիկ կամավորականներին Գնելն ինքն էր դիպուկ կրակել, սողալ սովորեցնում վարժանքների ժամանակ։ ԽՍՀՄ ռազմաօդային ուժերում ծառայության տարիներին ձեռք բերած փորձը շատ բանով է օգնել հրամանատարին։